Yksin matkustaminen

Matkustaminen tehdään melko tavallisesti perheen, kaveriden tai jonkun ryhmän kanssa, mutta monet matkustavat myös yksin. Tämä voi olla oikein mukava elämys.

Ymmärrä
Monet muutkin matkaavat yksin, ja monesti voi tavata muita yksinmatkailijoita hostelleissa, baareissa, päiväretkillä tai muualla missä matkailijoita yleensäkin löytyy.

Hyödyt:


 * Voit itse määrätä miten käytät aikaa ja rahaa.


 * On helpompaa tutustua paikallisiin.


 * Yksin matkustaminen voi olla hyvä tilaisuus rauhoittua täydellisesti ja mietiskellä.


 * Sinun ei tarvitse riidellä kenenkään kanssa.

Haitat:


 * Ei ole kukaan auttamassa tai kantamassa tavaroitasi.


 * Matkustaminen ja varsinkin majoitus tulee kalliimmaksi kun ei ole kukaan kenen kanssa kustannuksia jakaisi. Yhden hengen huone maksaa suunnilleen saman verran kuin kahden.


 * Aika ajoin voi tuntua yksinäiseltä.

Tule
Jotkut kohteet ovat parempia yksin matkustaville kuin toiset.

Liiku
Pakkaa mahdollsimman kevyesti. Jos sinulla on kaveri mukana, toinen voi valvoa laukkuja toisen ostaessa lippuja, juomia tai käydessä vessassa. Jos matkustat yksin tällaista mahdollisuutta ei ole.

Jos matkustat junalla bussin sijaan voit liikkua vapaammin ja keskustella kanssamatkustajien kanssa. Monella pitkän matkan junilla paikalliset tuovat mukanaan eväät; tuo sinäkin jotain ja pidä nyyttikestit uusien ystävien kanssa junassa.

Jos seisot yksin kadunkulmassa lukemassa karttaa vieraassa kaupungissa houkuttelet taskuvarkaita. Lue kartta kahvilassa istuessasi, tai käytä kännykän tai PDA:n karttatoimintoa.

Syö
Voit tutustua uusiin ystäviin ravintolassa; eatwithequals.net on palvelu jossa voit sopia muiden käyttäjien (matkailijoiden) kanssa tapaamisesta jossain ravintolassa jossa voitte nattia hyvästä ruoasta ja seurasta.

Nuku

 * Jos majoitus tuntuu kalliilta voit yrittää tutustua muihin yksinäisiin matkailijoihin ja jakaa huone (ja huoneen hinta). Tässä pitää tietenkin olla varovainen.

Selviä

 * Mitä kodikkaampi majoitus, sen helpompaa on löytää uusia ystäviä. Mene hostelliin eikä viiden tähden hotelliin jos haluat tavata uusia ihmisiä.
 * Opastetut retket ovat myös hyvä paikka löytää muita matkailijoita.
 * Joissakin matkailufoorumeissa voit löytää muita matkailijoita jotka sattuvat olemaan samassa kaupungissa.
 * Paikallisten baarien ja hostellien henkilökunta keskustelevat usein mielellään ulkomaisten matkailijoiden kanssa. Voit oppia jopa pari sanaa paikallista kieltä.
 * Ole asiallinen ja ystävällinen.

Pysy turvassa

 * Mahdollisuuksien mukaan saavu uuteen paikkaan päiväsaikaan.


 * Pidä varakäteistä jossain muualla kuin lompakossasi ettet jää täysin rahattomaksi jos lompakkosi viedään.


 * Terve epäluulo on hyväksi. Jos joku paikka tai henkilö tuntuu vaaralliselta, mene muualle.


 * Älä juo itsesi känniin kun matkustat yksin.


 * Jos oleskelet jossain kyseenalaisella paikalla pitkiä aikoa kannattaa ehdottomasti tutustua paikalliseen taksikuskiin joka vaikuttaa luotettavalta, löytää turvallinen hotelli ja tutustua henkilökuntaan jne.

Traveling alone